Agallas

Agallas estas municipo de la provinco Salamanko, en la aŭtonoma komunumo Kastilio-Leono, Hispanio. Ĝi apartenas al la komarko kaj Jurisdikcia teritorio de Ciudad Rodrigo en la sudokcidento de la provinco. Agallas signifas kverko-gajlojn, kio videblas en la flago kaj blazono de la vilaĝo.

Ĝia municipa teritorio estas formata de la loĝlokoj Agallas kaj Vegas de Domingo Rey, okupas totalan areon de 44,61 km² kaj laŭ la demografia informo de la municipa censo fare de la INE en 2017, ĝi havis 153 loĝantojn. Ĝi perdis pli ol 800 loĝantojn dum la dua duono de la 20-a jarcento pro la migrado el ruraj zonoj al urboj.

Oni trovis restaĵojn el la Bronzepoko kaj el la Romia Imperio.

La urbestro estas de dekstra partio PP.

 Vidu ankaŭ 
 Municipoj de la provinco Salamanko

Kategorio:Municipoj de la provinco Salamanko